Jutika

Jutika (angl. Utica) – miestas Jungtinių Amerikos Valstijų šiaurės rytuose, Niujorko valstijos centrinėje dalyje, 153 km į vakarus nuo Olbanio, 386 km į šiaurės vakarus nuo Niujorko, prie Mohoko upės. Onaidų apygardos administracinis centras ir didžiausias miestas. 2020 m. JAV gyventojų surašymo duomenimis, mieste gyveno 65 283 gyventojai. Utica city, New York. www.census.gov. Nuoroda tikrinta 2023-12-20. Yra universitetas. Medicinos ir chirurgijos įrangos, medinių baldų, papuošalų dėžučių, darbastalio reikmenų, oro erdvės energijos perdavimo, tekstilinių padangų sutvirtinimų gamyba.

 Istorija 
Pirmieji gyventojai buvo olandai ir vokiečiai. Jutikos kaimas įkurtas 1798 m., pavadinimas buvo išrinktas atsitiktiniu būdu. 1825 m., užbaigus Erio kanalą, Jutika išaugo kaip tekstilės pramonės centras. Miesto teises įgavo 1832 m.Utica, New York. www.britannica.com. Nuoroda tikrinta 2023-12-20. XX a. viduryje miestas patyrė ekonominį nuosmukį, išvyko daug gyventojų.

 Gyventojai 
2021 m. duomenimis Jutikoje gyveno 56,6 % baltųjų, 14,5 % afroamerikiečių, 11 % azijiečių, 4,35 % mišrios rasės, 0,35 % kitų rasių, 0,33 % indėnų, 0,02 % Ramiojo vandenyno salų ir 12,9 % lotynoamerikiečių kilmės gyventojų.Utica, NY. datausa.io. Nuoroda tikrinta 2023-12-20.

 Šaltiniai 

Kategorija:Niujorko valstijos miestai